CELEX: 32012R1022
Language: mt
Date: 2012-11-06 00:00:00
Title: Regolament ta’ Implimentazzjoni tal-Kummissjoni (UE) Nru 1022/2012 tas- 6 ta’ Novembru 2012 li jemenda r-Regolament ta’ Implimentazzjoni (UE) Nru 700/2012 dwar it-tnaqqis ta’ kwoti tas-sajd disponibbli għal ċerti stokkijiet fl-2012 minħabba sajd żejjed fis-snin ta’ qabel

7.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 307/70
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 1022/2012
   tas-6 ta’ Novembru 2012
   li jemenda r-Regolament ta’ Implimentazzjoni (UE) Nru 700/2012 dwar it-tnaqqis ta’ kwoti tas-sajd disponibbli għal ċerti stokkijiet fl-2012 minħabba sajd żejjed fis-snin ta’ qabel
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (1), u b’mod partikolari l-Artikoli 105(1), (2) u (3) tiegħu,
   Billi:
   
               (1)
            
            
               Wara l-pubblikazzjoni tar-Regolament ta’ Implimentazzjoni tal-Kummissjoni (UE) Nru 700/2012 tat-30 ta’ Lulju 2012 dwar it-tnaqqis ta’ kwoti tas-sajd disponibbli għal ċerti stokkijiet fl-2012 minħabba sajd żejjed fis-snin ta’ qabel (2), l-awtoritajiet Pollakki sabu u nnotifikaw żball fid-dikjrazzjonijiet tal-qabdiet li nħattu l-art mid-Danimarka f’pajjiżhom.
            
         
               (2)
            
            
               Wara li ġew ikkonsultati, l-awtoritajiet tas-sajd Daniżi kkonfermaw u kkoreġew l-iżball tar-rappurtar.
            
         
               (3)
            
            
               Wara l-korrezzjoni, jidher li l-kwoti Pollakki għall-2011 tal-istokkijiet tal-aringa u tal-laċċa kaħla fiż-żona IIIa (HER/03 A. U SPR/03 A) ma kinux eżawriti.
            
         
               (4)
            
            
               It-tnaqqis għall-kwoti tas-sajd Pollakki għall-2012 għall-istokkijiet tal-aringa u l-laċċa kaħla fiż-żona IIIa, kif stipulat fl-Anness tar-Regolament (UE) Nru 700/2012, għaldaqstant ma għadux applikabbli.
            
         
               (5)
            
            
               Għalhekk, ir-Regolament (UE) Nru 700/2012 għandu jiġi emendat skont dan u l-emendi għandu jkollhom effett retroattiv għad-data ta’ pubblikazzjoni ta’ dak ir-Regolament.
            
         ADOTTAT DAN IR-REGOLAMENT:
   Artikolu 1
   L-Anness tar-Regolament ta’ Implimentazzjoni (UE) Nru 700/2012 huwa emendat skont l-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika mill-31 ta’ Lulju 2012.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-6 ta’ Novembru 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 343, 22.12.2009, p. 1.
   
      (2)  ĠU L 203, 31.7.2012, p. 52.
   
      ANNESS
      Fl-Anness tar-Regolament ta’ Implimentazzjoni (UE) Nru 700/2012, fil-paġna 57, jitħassru ż-żewġ linji li jidhru hawn taħt:
      
                  PL
               
               
                  HER
               
               
                  03 A.
               
               
                  Aringi
               
               
                  IIIa
               
               
                  0,00 
               
               
                  38,20 
               
               
                  —
               
               
                  38,20 
               
               
                  1 
               
               
                   
               
               
                   
               
               
                  38,20 
               
            
                  “…”
               
            
                  PL
               
               
                  SPR
               
               
                  03 A
               
               
                  Laċċa kaħla
               
               
                  IIIa
               
               
                  0,00 
               
               
                  119,60 
               
               
                  —
               
               
                  119,60 
               
               
                  1 
               
               
                   
               
               
                   
               
               
                  119,60